Γνωστοποίηση λειτουργίας δωματίων απόδρασης (escape rooms)
Βεβαίωση χρήσης γης από την οικεία Υπηρεσία Δόμησης (ΥΔΟΜ).
Nομιμοποιητικά στοιχεία κτιρίου (οικοδομική άδεια, αναθεώρηση ή ενημέρωση οικοδομικής άδειας, έγκριση εργασιών δόμησης μικρής κλίμακας, απόφαση εξαίρεσης από κατεδάφιση, άδεια νομιμοποίησης, βεβαίωση περαίωσης της διαδικασίας υπαγωγής σε διατάξεις εξαί-ρεσης από την κατεδάφιση, βεβαίωση εξόφλησης ποσού 30% του ενιαίου ειδικού προστίμου κ.λπ.).
Ο ενδιαφερόμενος να είναι κάτοχος προσωπικών κωδικών Taxisnet.
Αντίγραφο ποινικού μητρώου γενικής χρήσης από το οποίο να προκύπτει ότι, για κάθε δωμάτιο απόδρασης της δραστηριότητας "δωμάτια απόδρασης", ο Διευθύνων το παιχνίδι δεν έχει καταδικαστεί αμετάκλητα σε οποιαδήποτε ποινή για κακούργημα ή για ένα από τα πλημμελήματα της κλοπής, εκβίασης, συκοφαντικής δυσφήμισης, σωματικής βλάβης και παράβασης των διατάξεων περί ναρκωτικών ή για έγκλημα κατά της γενετήσιας ελευθερίας, καθώς και Υπεύθυνη Δήλωση ότι δεν έχει καταδικαστεί οριστικά ή τελεσίδικα για τα παραπάνω αδικήματα.
Προϋποθέσεις περί μη τέλεσης αξιόποινων πράξεων
Η διαδικασία αφορά την υποβολή γνωστοποίησης για τη διαδραστική ψυχαγωγική δραστηριότητα «δωμάτια απόδρασης (escape rooms)» με Κωδικό Αριθμό Δραστηριότητας (Κ.Α.Δ.) 93.29.19.10. Πριν την έναρξη λειτουργίας της εν λόγω δραστηριότητας απαιτείται η προηγούμενη υποβολή γνωστοποίησης στον Δήμο στη χωρική αρμοδιότητα του οποίου ασκείται η δραστηριότητα.
Για την υποβολή της αρχικής γνωστοποίησης της δραστηριότητας "δωμάτια απόδρασης", απαιτείται η προηγούμενη καταβολή παράβολου σύμφωνα με τα άρθρα 11 και 35 του ν. 4442/2016, το οποίο ορίζεται στο ποσό των πενήντα (50) ευρώ. Το παράβολο καταβάλλεται με σκοπό τη διαχείριση των γνωστοποιήσεων, τη διαχείριση των πληροφοριών και τη διενέργεια των ελέγχων που σχετίζονται με τη γνωστοποίηση, καθώς και την ανάπτυξη του ΟΠΣ - ΑΔΕ του άρθρου 14 του ν. 4442/2016, τη λειτουργία και συντήρησή του. Δεν απαιτείται η καταβολή παραβόλου για γνωστοποίηση παύσης λειτουργίας, αλλαγής φορέα ή μεταβολής άλλου γνωστοποιηθέντος στοιχείου, πλην του τόπου άσκησης της δραστηριότητας. Δεν απαιτείται η καταβολή παραβόλου για την υποβολή γνωστοποίησης από τις δραστηριότητες "δωμάτια απόδρασης, που έχουν τεθεί σε λειτουργία πριν από την έναρξη ισχύος της 40940/2023 υπουργικής απόφασης (Β΄ 3111), δηλαδή πριν τις 3 Μαΐου 2023. Ο φορέας της δραστηριότητας καταβάλει το αντίτιμο του παραβόλου πριν την υποβολή της γνωστοποίησης, προκειμένου να συμπληρώσει το σχετικό πεδίο στη φόρμα της γνωστοποίησης και τηρεί το αποδεικτικό καταβολής μαζί με τα λοιπά δικαιολογητικά στον χώρο άσκησης της δραστηριότητας, σύμφωνα με το άρθρο 4 της 40940/2023 υπουργικής απόφασης (Β΄ 3111).
Ευκρινή αντίγραφα εγκεκριμένων κατόψεων - τομών του χώρου, που πρόκειται να λειτουργήσει η δραστηριότητα "δωμάτια απόδρασης"
Πιστοποιητικό (ενεργητικής) πυροπροστασίας της οικείας Πυροσβεστικής Υπηρεσίας.
Αντίγραφο ποινικού μητρώου γενικής χρήσης.
Υπεύθυνη Δήλωση περί μη οριστικής ή τελεσίδικης καταδίκης.
Αποδεικτικό καταβολής του αντιτίμου του παραβόλου.
Επικυρωμένο αντίγραφο του ισχύοντος Καταστατικού.
Ισχύον καταστατικό του νομικού προσώπου.
Βεβαίωση αρμόδιου μηχανικού προσωρινές διαρρυθμίσεις.
Πιστοποιητικό (ενεργητικής) Πυροπροστασίας για προσωρινές διαρρυθμίσεις.
Έκθεση ειδικού ή έκτακτου τεχνικού ελέγχου.
Βεβαίωση αρμόδιου μηχανικού στην οποία αναγράφεται η ακριβής θέση του ακινήτου, το συνολικό εμβαδόν του κύριου χώρου μετά των παραρτημάτων αυτού, και στην οποία βεβαιώνεται ρητά η στατική ασφάλεια των κατασκευών και των εγκαταστάσεων και δηλώνεται, ότι ο χώρος πληροί τις προϋποθέσεις για να λειτουργήσει ως δραστηριότητα "δωμάτια απόδρασης".
Νομιμοποιητικά στοιχεία κτηρίου (οικοδομική άδεια, αναθεώρηση ή ενημέρωση οικοδομικής άδειας, έγκριση εργασιών δόμησης μικρής κλίμακας, απόφαση εξαίρεσης από κατεδάφιση, άδεια νομιμοποίησης, βεβαίωση περαίωσης της διαδικασίας υπαγωγής σε διατάξεις εξαίρεσης από την κατεδάφιση, βεβαίωση εξόφλησης ποσού 30% του ενιαίου ειδικού προστίμου κ.λπ.).
Ευκρινή αντίγραφα εγκεκριμένων κατόψεων - τομών του χώρου, που πρόκειται να λειτουργήσει η δραστηριότητα "δωμάτια απόδρασης", στα οποία αποτυπώνονται όλοι οι χώροι του. Τα αντίγραφα των εγκεκριμένων κατόψεων προέρχονται είτε από το πληροφοριακό σύστημα έκδοσης οικοδομικών αδειών e-adeies, είτε από το πληροφοριακό σύστημα δηλώσεων αυθαιρέτων, είτε από το έντυπο αρχείο της ΥΔΟΜ ανάλογα με το είδος της νομιμοποιητικής πράξης που αφορά τα στοιχεία του κτηρίου (ηλεκτρονικής ή έντυπης).
Πιστοποιητικό (ενεργητικής) πυροπροστασίας της οικείας Πυροσβεστικής Υπηρεσίας, σύμφωνα με τα οριζόμενα στο άρθρο 8 της υπ’ αρ. 13/2021 Πυροσβεστικής Διάταξης (Β’ 5519), όπως κάθε φορά ισχύει.
Υπεύθυνη Δήλωση εγκαταστάτη (ΥΔΕ), σύμφωνα με τα οριζόμενα στην υπ’ αρ. 101195/17.9.2021 απόφαση του Υπουργού Ανάπτυξης και Επενδύσεων «Γενικές και ειδικές απαιτήσεις για τις ηλεκτρολογικές εγκαταστάσεις» (Β’ 4654).
Αντίγραφο ποινικού μητρώου γενικής χρήσης από το οποίο να προκύπτει ότι, για κάθε δωμάτιο απόδρασης της δραστηριότητας "δωμάτια απόδρασης", ο Διευθύνων το παιχνίδι δεν έχει καταδικαστεί αμετάκλητα σε οποιαδήποτε ποινή για κακούργημα ή για ένα από τα πλημμελήματα της κλοπής, εκβίασης, συκοφαντικής δυσφήμισης, σωματικής βλάβης και παράβασης των διατάξεων περί ναρκωτικών ή για έγκλημα κατά της γενετήσιας ελευθερίας.
Υπεύθυνη Δήλωση για κάθε δωμάτιο απόδρασης της δραστηριότητας "δωμάτια απόδρασης" ότι ο Διευθύνων το παιχνίδι δεν έχει καταδικαστεί οριστικά ή τελεσίδικα σε οποιαδήποτε ποινή για κακούργημα ή για ένα από τα πλημμελήματα της κλοπής, εκβίασης, συκοφαντικής δυσφήμισης, σωματικής βλάβης και παράβασης των διατάξεων περί ναρκωτικών ή για έγκλημα κατά της γενετήσιας ελευθερίας.
Έκθεση αρχικού τεχνικού ελέγχου από αναγνωρισμένο φορέα ελέγχου με τον όρο «Συμμόρφωση». Σε περίπτωση που μετά την ημερομηνία έναρξης ισχύος της υπ’ αρ. 100393/26.10.2022 απόφασης (δηλαδή τις 26.04.2023) δεν υπάρχει στην αγορά κανένας αναγνωρισμένος φορέας ελέγχου των δωματίων απόδρασης, για την γνωστοποίηση, ο φορέας της δραστηριότητας, αντί για την έκθεση τεχνικού ελέγχου, θα διαθέτει βεβαίωση διπλωματούχου μηχανικού ΑΕΙ, μέλους του Τεχνικού Επιμελητηρίου Ελλάδας, περί της τήρησης των προδιαγραφών της υπ’ αρ. 100393/26.10.2022 κοινής υπουργικής απόφασης (Β’ 5520).
Αποδεικτικό καταβολής του αντιτίμου του παραβόλου του άρθρου 7 της 40940/2023 υπουργικής απόφασης, όπου ορίζονται, μεταξύ άλλων τα εξής : "Για την υποβολή της αρχικής γνωστοποίησης της δραστηριότητας του άρθρου 1, απαιτείται η προηγούμενη καταβολή παράβολου σύμφωνα με τα άρθρα 11 και 305 του ν. 4442/2016, το οποίο ορίζεται στο ποσό των πενήντα (50) ευρώ."
Επικυρωμένο αντίγραφο του ισχύοντος Καταστατικού του νομικού προσώπου και των τροποποιήσεων του. Απαιτείται στην περίπτωση που ο φορέας της δραστηριότητας είναι νομικό πρόσωπο μη υπόχρεο εγγραφής στο ΓΕΜΗ.
Νομιμοποιητικά έγγραφα περί εκπροσώπησης του νομικού προσώπου. Απαιτείται στην περίπτωση που ο φορέας της δραστηριότητας είναι νομικό πρόσωπο μη υπόχρεο εγγραφής στο ΓΕΜΗ.
Αφορά την περίπτωση που ο φορέας της δραστηριότητας είναι νομικό πρόσωπο υπόχρεο εγγραφής στο ΓΕΜΗ. Η αρμόδια αρχή (Δήμος) αναζητά αυτεπαγγέλτως, μέσω του Γενικού Εμπορικού Μητρώου (Γ.Ε.ΜΗ.), το ισχύον καταστατικό του νομικού προσώπου.
Αφορά την περίπτωση που ο φορέας της δραστηριότητας είναι νομικό πρόσωπο υπόχρεο εγγραφής στο ΓΕΜΗ. Η αρμόδια αρχή (Δήμος) αναζητά αυτεπαγγέλτως, μέσω του Γενικού Εμπορικού Μητρώου (Γ.Ε.ΜΗ.), τη νόμιμη εκπροσώπηση του νομικού προσώπου.
Βεβαίωση αρμόδιου μηχανικού, στην οποία αναγράφεται η ακριβής θέση του ακινήτου, το συνολικό εμβαδόν του κύριου χώρου μετά των παραρτημάτων αυτού, και στην οποία βεβαιώνεται ρητά η στατική ασφάλεια των κατασκευών και των εγκαταστάσεων και δηλώνεται, ότι ο χώρος πληροί τις προϋποθέσεις για να λειτουργήσει ως δραστηριότητα "δωμάτια απόδρασης", που συνοδεύεται από την διοικητική πράξη (έγκριση εργασιών δόμησης μικρής κλίμακας, ενημέρωση, οικοδομική άδεια) των εργασιών που αφορούν τις νέες προσωρινές διαρρυθμίσεις. Απαιτείται στην περίπτωση που στο εσωτερικό του χώρου άσκησης της δραστηριότητας πραγματοποιηθούν προσωρινές διαρρυθμίσεις για τη δημιουργία νέου δωματίου απόδρασης,
Πιστοποιητικό (ενεργητικής) Πυροπροστασίας εφόσον αυτό κριθεί ότι απαιτείται από την οικεία Πυροσβεστική Υπηρεσία, μετά την υποβολή σε αυτήν κάτοψης του νέου χώρου με σημειωμένα τα μέτρα παθητικής και ενεργητικής πυροπροστασίας που θα ληφθούν λόγω των διαρρυθμίσεων. Απαιτείται στην περίπτωση που στο εσωτερικό του χώρου άσκησης της δραστηριότητας πραγματοποιηθούν προσωρινές διαρρυθμίσεις για τη δημιουργία νέου δωματίου απόδρασης.
Έκθεση ειδικού ή έκτακτου τεχνικού ελέγχου από αναγνωρισμένο φορέα ελέγχου με τον όρο «Συμμόρφωση». Απαιτείται στην περίπτωση που στο εσωτερικό του χώρου άσκησης της δραστηριότητας πραγματοποιηθούν προσωρινές διαρρυθμίσεις για τη δημιουργία νέου δωματίου απόδρασης. Σε περίπτωση που μετά την ημερομηνία έναρξης ισχύος της υπ’ αρ. 100393/26.10.2022 απόφασης (δηλαδή μετά τις 26.04.2023) δεν υπάρχει στην αγορά κανένας αναγνωρισμένος φορέας ελέγχου των δωματίων απόδρασης, για την γνωστοποίηση, ο φορέας της δραστηριότητας, αντί για την έκθεση τεχνικού ελέγχου, θα διαθέτει βεβαίωση διπλωματούχου μηχανικού ΑΕΙ, μέλους του Τεχνικού Επιμελητηρίου Ελλάδας, περί της τήρησης των προδιαγραφών της υπ’ αρ. 100393/26.10.2022 κοινής υπουργικής απόφασης (Β’ 5520).
Για την έναρξη λειτουργίας της δραστηριότητας "δωμάτια απόδρασης (escape rooms)" απαιτείται η προηγούμενη γνωστοποίηση σύμφωνα με το Παράρτημα της υπό στοιχεία 40940/03.05.2023 κοινής υπουργικής απόφασης (Β΄ 3111). Η γνωστοποίηση περιλαμβάνει τις αναγκαίες πληροφορίες για την ασκούμενη δραστηριότητα και υποβάλλεται από τον φορέα της δραστηριότητας, ο οποίος έχει την αποκλειστική ευθύνη για τα περιλαμβανόμενα σ’ αυτήν στοιχεία. Η γνωστοποίηση υποβάλλεται στην αρμόδια αρχή του άρθρου 2 της 40940/2023 απόφασης, δηλαδή στον Δήμο στη χωρική αρμοδιότητα του οποίου ασκείται η δραστηριότητα, αποκλειστικά μέσω του Ολοκληρωμένου Πληροφοριακού Συστήματος Άσκησης Δραστηριοτήτων και Ελέγχων (Ο.Π.Σ.- Α.Δ.Ε.) του άρθρου 14 του ν. 4442/2016. Μέχρι την ενεργοποίηση του Ο.Π.Σ.- Α.Δ.Ε. ως προς το τμήμα που αφορά στη γνωστοποίηση της δραστηριότητας "δωμάτια απόδρασης (escape rooms) , η γνωστοποίηση υποβάλλεται μέσω του ηλεκτρονικού συστήματος www.notifybusiness.gov.gr, το οποίο είναι προσβάσιμο μέσω της Ενιαίας Ψηφιακής Πύλης της Δημόσιας Διοίκησης (gov.gr - ΕΨΠ), εφόσον υπάρχει τεχνικά η δυνατότητα. Διαφορετικά η γνωστοποίηση υποβάλλεται σε έγχαρτη ή ηλεκτρονική μορφή στην αρμόδια αρχή του άρθρου 2 με θεώρηση ως προς το γνήσιο της υπογραφής, αν δεν κατατίθεται από τον φορέα της δραστηριότητας αυτοπροσώπως. Κατά την υποβολή της γνωστοποίησης δεν συνυποβάλλεται κανένα δικαιολογητικό. Ο φορέας της δραστηριότητας οφείλει να τηρεί τα δικαιολογητικά και το αποδεικτικό υποβολής της γνωστοποίησης στον χώρο άσκησης της δραστηριότητάς του. Οι δραστηριότητες «δωμάτια απόδρασης», οι οποίες έχουν τεθεί σε λειτουργία πριν από την ημερομηνία έναρξης ισχύος της υπ’ αριθ. 100393/26.10.2022 κοινής απόφασης των Υπουργών Ανάπτυξης και Επενδύσεων, Περιβάλλοντος και Ενέργειας και Κλιματικής Κρίσης και Πολιτικής Προστασίας (Β’ 5520), δηλαδή πριν τις 26.04.2023, υποχρεούνται σε γνωστοποίηση μέσα σε διάστημα δυο (2) μηνών από την παρέλευση της προθεσμίας της παρ. 2 του άρθρου 12 αυτής, δηλαδή έως τις 28.02.2025. Κατά το παραπάνω μεσοδιάστημα, εφαρμόζονται υποχρεωτικά τα ενεργητικά μέτρα πυροπροστασίας, που προβλέπονται από την περ. α’ της παρ. Α του άρθρου 7 της 100393/2022 απόφασης. Οι δραστηριότητες «δωμάτια απόδρασης» εφόσον προβούν σε μεταβολές που σχετίζονται με κάποιο από τα δωμάτια απόδρασης ή τις υποστηρικτικές εγκαταστάσεις ή τον εξοπλισμό τους, υποχρεούνται σε άμεση γνωστοποίηση σύμφωνα με το άρθρο 3 της 40940/2023 απόφασης (Β΄ 3111). Στην περίπτωση αυτή η έκθεση αρχικού τεχνικού ελέγχου (δικαιολογητικό της περ. ε της παρ. 1 του άρθρου 4) της 40940/2023 απόφασης θα αφορά μόνο τα δωμάτια απόδρασης ή τις υποστηρικτικές εγκαταστάσεις ή τον εξοπλισμό που μεταβλήθηκε.
Πλαίσιο άσκησης της διαδραστικής ψυχαγωγικής δραστηριότητας «δωμάτια απόδρασης (escape rooms)» Προσθήκη Κεφαλαίου ΜΑ’ στον ν. 4442/2016.
Καθορισμός διαδικασίας, περιεχομένου και δικαιολογητικών, παραβόλου και κυρώσεων για τη γνωστοποίηση λειτουργίας της διαδραστικής ψυχαγωγικής δραστηριότητας «δωμάτια απόδρασης (escape rooms)».
Ρύθμιση ειδικότερων ζητημάτων για τις προδιαγραφές και τη λειτουργία χώρων αναψυχής και επιχειρήσεων με αντικείμενο δραστηριότητας την παροχή υπηρεσιών διαδραστικής ψυχαγωγίας, τα δωμάτια απόδρασης (escape rooms).
Παραλαβή της γνωστοποίησης ή οποία υποβάλλεται μέσω του ΟΠΣ-ΑΔΕ, ή του ηλεκτρονικού συστήματος notifybusiness ή ηλεκτρονικά στον δήμο.
Έκδοση αποδεικτικού υποβολής της γνωστοποίησης, όταν αυτή υποβάλλεται ηλεκτρονικά στον δήμο εκτός ΟΠΣ-ΑΔΕ ή του συστήματος notifybusiness.
Κοινοποίηση της γνωστοποίησης που υπεβλήθη ηλεκτρονικά.
Όταν η γνωστοποίηση υποβάλλεται ηλεκτρονικά μέσω του Ο.Π.Σ. - Α.Δ.Ε. ή του www.notifybusiness.gov. gr, λαμβάνει μοναδικό αριθμό και χρονοσήμανση, τα οποία παράγονται από το σύστημα. Το αρχείο με τον μοναδικό αριθμό επέχει θέση αποδεικτικού υποβολής της γνωστοποίησης και δεν απαιτείται πρωτοκόλληση. Σε περίπτωση όπου δεν είναι τεχνικά εφικτή η υποβολή μέσω του ΟΠΣ-ΑΔΕ, ή του ηλεκτρονικού συστήματος notifybusiness ή σε ηλεκτρονική μορφή στον Δήμο: Παραλαβή από τον Δήμο της υποβληθείσας γνωστοποίησης σε έγχαρτη μορφή με θεώρηση ως προς το γνήσιο της υπογραφής αν δεν κατατίθεται από τον φορέα της δραστηριότητας αυτοπροσώπως.
Όταν η γνωστοποίηση υποβάλλεται ηλεκτρονικά στον δήμο εκτός ΟΠΣ-ΑΔΕ ή του συστήματος notifybusiness, τότε πρωτοκολλάται και εκδίδεται αποδεικτικό υποβολής από τον δήμο. Όταν η γνωστοποίηση υποβάλλεται σε έγχαρτη μορφή: α) Ο δήμος παραλαμβάνει τη γνωστοποίηση σε κάθε περίπτωση και εκδίδει αποδεικτικό υποβολής, β) Ο δήμος δίνει στη γνωστοποίηση έναν μοναδικό αύξοντα αριθμό, ο οποίος παραμένει ο ίδιος ακόμα και όταν αυτή μεταβάλλεται, με απλή προσθήκη αύξουσας αρίθμησης για κάθε μεταβολή, γ) ο δήμος ενημερώνει τον φορέα της δραστηριότητας αμελλητί και με κάθε πρόσφορο μέσο σχετικά με τον αύξοντα αριθμό που έλαβε η γνωστοποίησή του.
Ο δήμος κοινοποιεί το αργότερο εντός πέντε (5) εργασίμων ημερών τη γνωστοποίηση ή τη μεταβολή της στην οικεία Υπηρεσία Δόμησης, στην οικεία Υπηρεσία του Πυροσβεστικού Σώματος και σε κάθε άλλη Υπηρεσία που κατά την κρίση του πρέπει να λάβει γνώση για τη λειτουργία της δραστηριότητας, προκειμένου να ασκήσουν τους κατά νόμο προβλεπόμενους ελέγχους. Όταν η γνωστοποίηση υποβάλλεται μέσω ηλεκτρονικού συστήματος η κοινοποίηση γίνεται ηλεκτρονικά μέσω του συστήματος ή μέσω ηλεκτρονικού ταχυδρομείου χωρίς να απαιτείται η έκδοση διαβιβαστικού εγγράφου για τον σκοπό αυτόν.
Έκδοση αποδεικτικού υποβολής της γνωστοποίησης
Έγγραφο δημόσιας υπηρεσίας/δημόσιου φορέα